تورکیه جمهوریتی نینگ ینگی ستلایتی تورکسات 5A, تورکیه وقتی بیلن بوگون ایرته لب ساعت 05:15 ده امریکا قوشمه ایالت لری نینگ فلوریدا ایالتی ده گی Cape Canaveral مرکزی دن موفقیت بیلن اوچیریلدی.
تورکیه نینگ 5- نسل ستلایتی دن عبارت تورکسات  5A, Space X شرکتی نینگ فالکون 9 راکتی بیلن اوچیریلگن.
تورکیه وقتی بیلن ساعت 04:28 ده اوچیریلیشی پلانلنگن ستلایت, هوا شرایطی سببلی تقریباً 1 ساعت کیچ اوچیریلدی.
تورکیه جمهوریتی ترانسپورت و زیربنا وزیری عادل قاره اسماعیل اوغلی, تورکسان شرکتی نینگ پایتخت انقره ده گی گولباشی مرکزی ده ترتیب له گن ییغیلیشی ده ستلایت نینگ مداری گه توغری حرکت ایته باشله گن لیگی نی بیلدیردی.
قاره اسماعیل اوغلی, " تورکسات  5A  ستلایتی میز دن 35 دقیقه دن کیین بیرینچی سگنال کیلدی.  ستلایتی میز نینگ سفری دوام ایتماقده.  اوشبو سفری 4 آی دوام ایته دی. کیین تست قیله میز و ستلایت فعالیت گه باشله یدی" دییه قید ایتدی.
قاره اسماعیل اوغلی, 5A ستلایتی آرتیدن 5B و 6A ستلایت لری نینگ اوچیریله دیگن لیگی نی معلوم قیلرایکن, اوز سوز لری نی, "حاضرگی کونده ایشلب چیقاریش فعالیت لری تکمیل بولگن و تست لری قیلینگن 5B ستلایتی میز نی هم جون آیی ده اوچیریش نی ریجه له ماقده میز"  شکلیده دوام ایتتیردی.
تورکیه ده ایشلب چیقاریلیاتگن تورکسات 6A بیلن علاقه لی فعالیت لر نینگ هم دوام ایتیاتگن لیگی نی بیلدیرگن قاره اسماعیل اوغلی, تورکسات 6A نینگ ایسه 2022- ییل نینگ باشلنغیچ آی لریده اوچیریلیشی نینگ پلانلنگن لیگی نی بیلدیردی.
قاره اسماعیل اوغلی, اوشبو ینگی لیک لرنینگ دوامیده فضا گه انسان یوبابریلیشی بوییچه فعالیت لرنینگ کیله جگی باره سیده هم بحث ایترایکن, ینگی نسل نینگ اوشبو خصوص لر گه اهمیت بیریاتگن لیگی, کیلگوسی ییل لرده بو توغریده بحث ایتیله دیگن لیگی گه دقت قره تدی.
تورکسات 5A ستلایتی عمری بیلن محور ده گی فریکانس و محور حق لری 30 دوامی ده گرنتی ایته دی.
تورکسات 5A ستلایتی, 31 درجه شرق مداری ده تورکیه, اوروپا, اورته شرق, شمالی افریقا, اورته و غربی افریقا, جنوبی افریقا, اورته ییر دینگیزی, ایگه ی دینگیزی و قاره دینگیز نی قمره گن بیر جغرافیه ده, تلویزیونی نشرات و خبرله شیش بوییچه فعالیت یوریته دی.
تورکسات 5A ستلایتی نینگ, 31 درجه شرقی مداری ده گی موقعیتی گه باریشی اوچون تقریباً 4 آی گه ضرور ایکن لیگی و جاری ییل نینگ ایککینچی اوچ آیی ده فعالیت گ باشله شی مقصد قیلیب آلینماقده.
